
Udkommer første søndag i hver måned. 


Gratis 


Ned med staten, 
ned med autoriteterne, 


taten skal bort; udnyttelsen af 
mennesker, dyr og naturressourcer 
skal ophøre; produktionen af 
nødvendige goder skal afgøres af 
menneskenes behov og ingen skal slide 
sig selv op mens andre nyder frugterne 
af deres arbejde; individets frihed skal 
overskygge alle falske krav om at 
underkaste sig det »fælles bedste«; alt 
som er helligt — guder, love, 
moralforskrifter — skal trampes ned i 
støvet; autoriteterne — politikere, 
dommere, pansere, patriarker og chefer 
af alle slags — skal bekæmpes og 
latterliggøres; fængslerne skal rives ned 
til den sidste sten er borte og intet 
menneske skal nogensinde dømmes 
efter idiotiske love som kun beskytter 
de rige mod konsekvenserne af deres 


handlinger; med andre ord — ulydighed, 


lovløshed, anarki! 

For vi elsker livet, og ønsker at ethvert 
menneske skal være i stand til at nyde 
dets glæder og udvikle sig i fri 
association med andre frie individer. 

På trods af underkastelsen overalt 
omkring os og statens tilsyneladende 
legitimitet; på trods af lavvandet i 
oprørske aktiviteter her til lands; på 
trods af at et perspektiv som modsætter 
sig alle autoriteter er så uønsket som 
nogensinde før — eller måske netop på 
grund af alt dette — kaster vi os ud i 
udgivelsen af et anarkistisk blad. Men 
hvorfor overhovedet agitere for 
anarkistiske ideer på et tidspunkt hvor 
ideen om individuel frihed og et liv uden 
autoriteter virker mere fjern end nogen- 
sinde før; er det ikke klogere bare at 
pakke sammen og vente på bedre tider? 


Nej, for vi ved at hvis nedrivningen af 
herredømmets verden i dag ser ud som 
en umulighed, så er det ikke fordi den er 
det, men fordi vi lader den være det. Et 
liv uden tvang og hierarkier er nærmest 
umuligt at forestille sig for os som aldrig 
har kendt andet end autoriteternes 
verden, og denne mangel på fantasi 
spejler sig i vor evne til handling. For at 
handle frit må vi også kunne forestille os 
nye måder at leve på som ikke 
involverer hierarkiske forhold, og for at 
forestille os dette må vi handle på måder 
som afviser de nuværende forholds 
indflydelse på vores liv. Som det er 
blevet sagt, så kan man kun tale om 
frihed i frihed. Derfor bør udviklingen af 
anarkistiske handlinger og ideer ske i et 
samspil der gør dem uadskillelige — hver 
for sig er de ubrugelige. 

»At bryde ned maa derfor blive det 
Program, hvorom Anarkisterne samles,« 
skrev anarkisten Sophus Rasmussen i 
1907 angående visse anarkisters 
tilbøjelighed til at konstruere skabeloner 
for fremtidens samfund, og dermed 
»binde med nye Lænker, hvor vi 
fjernede de gamle,« og vi føler ligesådan 
i dag. Vi er ikke interesserede i at 
fremstille detaljerede fremtidvisioner, 
men holder os blot til de anarkistiske 
principper om individuel frihed, fri 
association og kamp mod hierarkier og 
autoriteter, og lader det derefter være til 
fri diskussion hvad det indebærer. 


Dermed vender vi os mod den 
umiddelbare opgave at nedbryde det 
bestående for at skabe plads for en 
virkelig udvikling af et liv uden tvang. 
Bakunin sagde at »lysten til at ødelægge 
samtidigt er en skabende lyst,« og for at 
skabe plads for en virkelig diskussion 
om organiseringen af vore liv, uden 
statens indblanding, er det netop 
nødvendigt at nedbryde de institutioner 
og ideer som umuliggør en fri 
udveksling mellem tanke og handling. 

Dette destruktive projekt bør efter 
vores opfattelse gøre brug af en mængde 
forskellige midler — og uventede 
kombinationer af dem — for at hamre løs 
på autoriteternes verden fra alle sider. 
Derfor ønsker vi med dette beskedne 
blad at bidrage med et middel til kritik af 
samfundets rådne støttepæle, til 
diskussion og agitation, og til 
kommunikation inden for bevægelsen 
såvel som ud af til. Vi vil gøre, hvad vi 
kan for at sprede anarkistiske ideer og 
hårdnakket påstå — på trods af alle 
realister" som fastholder det modsatte — 
at ingen behøver at leve sit liv i 
underkastelse. 

For den øjeblikkelige omvæltning af 
det bestående rejser der sig en storm i 
samfundet! Borgere, pansere og 
politikere, gem jer, for her kommer — 
Orkanen! & 


Ingen respekt 


nsdag den 17. maj slog politiet til 

mod ti adresser i København og 

anholdte 25 personer. De fleste 
blev løsladt op ad dagen, men ni per- 
soner blev sigtede og kom i grundlovs- 
forhør, og seks blev varetægtsfængslede, 
hvoraf en senere blev løsladt på grund af 
manglende beviser. To af de varetægts- 
fængslede sidder i Vestre Fængsel, to 
sidder i Blegdamsvejens Fængsel, og en 
er iungdomsforvaring. Alle fem skal 
have prøvet deres varetægtsfængsling i 
byretten den 13. juni. Flere af de sigtede 
er under 18 år gamle. De er blandt andet 
blevet sigtet for vold mod tjenestemand i 
funktion, forsøg på grov vold og grov 
forstyrrelse af den offentlige orden, i 
forbindelse med en demonstration den 1. 
marts 2017, på tiårsdagen for rydningen 
af Ungdomshuset. 

Siden da har der været en række 
demonstrationer og andre initiativer for 
at vise solidaritet med de 
varetægtsfængslede. I København blev 
der afholdt demonstrationer den 17. og 
18. maj, samt en mindre manifestation 
den 27. maj, forskellige former for 
støtteerklæringer er ankommet fra 
blandt andet Sverige og Australien og 
information om situationen er oversat til 
flere sprog. 

Antallet af sigtede sammenlignet med 
antallet af arresterede viser med 
sædvanlig tydelighed, at der først og 
fremmest er tale om at politiet skal have 
mulighed for at spille med musklerne 
foran rullende kameraer. Nyheden om 
25 anholdte og kollektivet BumZen i 
umiddelbar fare for at styrte sammen får 
givetvis langt større opmærksomhed end 
nyheden om at de fleste er løsladt igen 
og at huset står endnu, og derfor er det 
kun til gavn for politiet at agere som de 
gør. På den måde skaber og viderefører 
de billedet af, at ingen kan undgå lovens 
lange arm og at politikernes ævl om 
respekt har hold i virkeligheden. 

Det er tydeligt at denne sag hænger 
nøje sammen med en generel politisk 
vilje til at genere eller til og med lukke 
de huse som fungerer som fristeder eller 
subkulturelle mødesteder for det anti- 
autoritære miljø. Som vi ser med 


kollektivet BumZen, er repressionen 
ikke blot af politimæssig karakter, men 
indeholder også et rent "teknisk" aspekt i 
og med at en bygningskonstruktør 
umiddelbart blev sendt ind i huset fordi 
politiet frygtede »at det ville styrte sam- 
men«, som de ikke var sene til at infor- 
mere medierne om. Så vidt vi er under- 
rettede, er det dog ikke væltet endnu. 

Med Ungdomshuset under kommunalt 
herredømme og en alment udbredt 
mangel på kampvilje og perspektiv i 
bevægelsen, har de da også alle gode 
forudsætninger for at gennemføre en 
lukning eller opstramning af kontrollen, 
og når så uroligheder som dem den 1. 
marts kan kædes sammen med Ung- 
domshuset, får politikerne udmærket 
skyts i kanonen til at agitere for øget 
kontrol og lukning. De, politikerne, 
kræver altid at nogen skal tage ansvaret, 
og dette krav indfries alt for ofte, ved at 
nogen træder frem med fejebakken. 

Men nu skal man ikke lade sig narre til 
at tro at det indebærer at ”nogen' -— 
Ungdomshuset, bevægelsen, etc. — er 
nødt til at tage afstand fra urolighederne 
for at redde sig selv, eller at folk 
nødvendigvis må vise sin solidaritet med 
de anholdte på en civiliseret måde, så 
der ikke er flere som havner i spjældet — 
som der høfligt blev opfordret til ved 
demonstrationen den 17. maj. 

Tværtimod. Den form for politik er 
netop årsagen til at det anti-autoritære 
miljø her til lands befinder sig i en sump 
af inaktivitet, international isolation og 
idemæssige kortslutninger. Den 
solidaritet som vises med repressions- 
ramte skal være mangefacetteret og 
oprørsk. Vi er nødt til at skabe os en helt 
anden forståelse af forholdet mellem 
kamp og repression for at bryde ud af 
denne nedadgående spiral. 

Når magthaverne lægger pres på alle 
som gør oprør, er en af de vigtigste ting 
som de forsøger at opnå ikke så meget at 
straffe det individ som har forbrudt sig 
mod deres love, som at lamslå andre 
rebeller. Derfor er det vigtigste vi kan 
gøre, at modsætte os alle krav om at tage 
det roligt og tie stille, hvad enten det 
bliver fremsat af magthaverne eller 


i Sen. 
Festligt. København den 1. marts 2017. 


kommer fra »miljøet«. Den virkelige 
solidaritet opstår når vi genkender vores 
egne kampe i de fængslede rebeller, og 
vender repressionen til at være endnu et 
punkt i herredømmets verden som vi 
kan angribe. Dermed gør vi solidariteten 
til et våben. 

Med hvert nyt tiltag som indskrænker 
vores handlemuligheder, indskrænkes 
også vores evne til at forestille os et liv 
uden autoriteter og underkastelse. Den 
eneste måde at kæmpe imod den 
konstant arbejdende kontrol, er ved at 
spytte den lige i ansigtet. Med højt 
hævet hoved må vi stå fast på hvem vi 
er, for så snart vi bøjer os for truslen 
eller tager det mindste skridt bagud, 
indtager kontrollen det tomrum som vi 
efterlader, og her opstår den nye og 
mere begrænsende normalitet, hvorfra 
nye repressive tiltag søsættes. 
Inaktiviteten, som både er en konse- 
kvens af, og en årsag til, den øgende 
kontrol, sniger sig nærmere og nærmere 
kernen af vores eksistens, og kun vi selv 
er i stand til at standse den. 

For anarkister er solidariteten mere 
end blot et slagord. Den er et 
grundlæggende element i vores kampe 


og projekter. Når vi genkender den 
oprørske ånd i andres handlinger, og 
solidariserer os med dem, nedbryder vi 
den isolation som almindeligvis omgiver 
os i hverdagen. Solidaritet handler ikke 
først og fremmest om medlidenhed, men 
om medskyldighed. Det er ikke vores 
kammeraters lidelser som inspirerer os, 
men derimod deres oprørske uvillighed 
til at acceptere disse påtvungne lidelser. 
Af medlidenheden opstår oftest blot 
passivitet og afventen; i medskyldig- 
heden findes potentiale til en uhæmmet 
spredning af forbrydelser mod 
hierarkiernes orden. 

Mod repressionens lammende effekt 
svarer vi med direkte aktion og 
selvorganisering i kampen mod det 
bestående. Mod stilheden som påtvinges 
os når vores kammerater havner i 
rettens kløer svarer vi med højlydt 
agitation for at kaste herredømmet 
omkuld. Mod repressionen sætter vi 
revolutionær solidaritet, som indebærer 
at vi bryder ud af offerrollen og går til 
angreb på autoriteternes verden. 

Altid med rebellerne — solidaritet med 
de varetægtsfængslede. & 

Den Respektløse 


Orkanen 


Oprørske perspektiver i skyggen af et spektakel 


G20: | Hamborg skaber det kommende topmøde allerede store konsekvenser for byens indbyggere gennem den forstærkede kontrol. Men den øgede militarisering af 
gaderne skaber også en alment udbredt vrede og nye muligheder for oprør. For de som ønsker et grundlæggende og vidtrækkende oprør mod herredømmets verden, 
er det ikke tilstrækkeligt at fokusere på dagene omkring mødet; det er mindst lige så vigtigt at danne forhold, som kan være et frugtbart grundlag for den kamp som 


fortsætter efter mødet, når undtagelsestilstanden er blevet hverdag. 


grundlag, og denne tekst samler nogle af de tanker og ideer som blev præsenteret under mødet. 


a det i efteråret 2016 stod klart at 

G20-mødet skulle finde sted i 

Hamborg, var vi en samling 
anarkistiske individer fra byen som følte 
et behov for at sætte os ned og diskutere 
vores positioner i forhold til topmøder 
og topmødepolitik. De fleste af os 
reagerede først med dybe suk og 
vittigheder om autonome 
militanskampagner. Med da det kort 
efter at nyheden var kommet, blev klart 
at selve mødet skulle finde sted i den 
bydel hvor vi har vores anarkistiske 
bibliotek, var vi nødt til at forholde os til 
det. 

Det, vi så foran os, var et socialt 
laboratorium, som ville komme til at 
forandre vores og andre indbyggeres 
hverdag, vores omgivelser og vores 
muligheder for at bevæge sig omkring i 
byen. Selv om byen allerede er et 
fjendtligt og kontrolleret sted — et 
ekskluderende sted hvor din sociale 
kategori afgør hvor du er velkommen og 
hvor du ikke er det — så findes der 
endnu en vis bevægelsesfrihed. Det 
sociale laboratorium som vi nu ser — 
som vi nu lever i — vil markant 
formindske bevægelsesfriheden, men 
derved også tydeliggøre de magtforhold, 
vi lever under. Det som for lidt over at 
halvt år siden var en forholdsvis 
afslappet bydel, patruljeres nu konstant, 
døgnet rundt, af politibiler, og 
helikoptere forstyrrer de flestes søvn. 
Messehallerne, hvor mødet vil finde 
sted, betegnes nu som et særligt 
beskyttet objekt og bevogtes uafbrudt af 
politipatruljer og vagtfimaer, hvilket 
også gælder rådhuset, Elbphilharmonie 
(en prestigefyldt koncertsal) og de fleste 
af politiets ejendomme. Alle som afviger 
fra normen — eller hvis panserne keder 
sig, hvem som helst — som går forbi dem 
på vej til metroen eller hjem til sig selv, 
bliver kontrolleret, ikke sjældent brutalt. 
Det var hvad vi forventede, og nu er det 
virkelighed. 

De spørgsmål som vi stillede os selv 
overfor denne situation var blandt 
andet: I hvor høj grad kommer de andre 
indbyggere til at deltage i dette sociale 
eksperiment? Hvor meget bliver tilovers 
af dette, når undtagelsestilstanden er 
ovre og den nye normalitet indfinder 
sig? Er det muligt at opbygge en 
spænding i bydelen? Er det muligt at 
udvikle relationer til naboerne med 
udgangspunkt i den intensiverede 
militarisering og den udbredte vrede 
over den? Er det muligt under denne 
besættelseslignende tilstand at skaffe 
erfaringer i bydelen som kan bruges som 
styrkende og inspirerende 
referencepunkter i vores fortsatte kamp 
mod dette samfund? 

Præcis ligesom staten eksperimenterer 
for at se hvor langt de kan udvide sin 
besættelse af vores liv og leverum, og for 
at se hvor meget de kan slippe af sted 
med når undskyldningen med G20 ikke 
længere findes, vil vi også 
eksperimentere. Vi vil eksperimentere 
for at se hvor langt vi kan udvide vores 
oprør og hvor meget plads vi kan 
generobre i os selv, i vores relationer og 
i den verden vi bevæger os i. Om så 
udstationerede politipatruljer bliver 
permanente efter mødet, ekspreslove 
bliver til standardpraksis og nye 
overvågningskameraer bliver siddende, 
så har vi i bedste fald samlet fælles 
erfaringer og plads nok til at kunne 
angribe dem og siden trygt ringe på en 
dør og blive sluppet ind. For at forsøge 
at skabe sådanne forhold i bydelen bød 
vi vores naboer ind til en række møder. 

Inden vi bød ind til det første 
nabolagsmøde slog vi fast at der er tre 
grundlæggende koncepter som vi som 
anarkister føler er essentielle at 


genoplive og fokusere på. Solidaritet, 
direkte aktion og selvorganisering. 
Grundlæggende ideer som let glemmes 
desto mere abstrakte teorierne bliver. 
Staten vil indføre undtagelsestilstand i 
vores kvarter. Vores svar: 


+ Solidaritet: Mod kontrollerne som vi 
alle udsættes for og mod statens forsøg 
på at fremstå som almægtig, støtter vi 
hinanden i modangreb, selvforsvar og 
omsorg. 

Direkte aktion: Vi gør vores ideer til 
handling uden at bede nogen om lov 
eller at bede en specialist om at gøre os 
en tjeneste. Hvis vi vil opnå noget, så 
bliver det gennem vores egne 
handlinger at vi gør det. 
Selvorganisering: Samfundet forsøger 
uophørligt at gøre sig uundværligt i 
vores liv og sætte os i et 
afhængighedsforhold til politikere, 
arbejdsgivere, skoler, den herskende 
økonomiske orden, videnskaben og den 
digitale verden. Vi vælger i stedet at 
forsøge at udforme vores liv selv, i 
fællesskab, ud fra relationer som vi 
forsøger at opbygge uden 
undertrykkende hierarkier. 


To uger inden OECD-mødet, det 
såkaldte testmøde inden G20, fandt det 
først nabolagsmøde sted. Under dette 
møde opstod initiativet »Det røde 
mærke«, som det er meningen skal 
fungere under begge topmøder. Overalt 
hvor folk har sat røde mærker på sine 
døre kan man regne med at blive 
beskyttet mod panserne, få vand, hvile 
eller andre former for hjælp. 

Under selve OECD-mødet kunne man 
se det røde mærke i mange gader i 
bydelen, og nogle ejere af mindre 
butikker nægtede panserne adgang til 
deres lokaler. Visse steder fik de ikke lov 
til at gå på toilettet eller købe kaffe. 

Frem til april blev der afholdt flere 
nabolagsmøder og derimellen også 
arbejdsdage hvor bannere og stencils 
blev fremstillet og anvendt i bydelen. 
Under møderne talte folk om deres 
erfaringer, ideer og forslag, og om deres 
frygt for udviklingen i byen. Efter en del 
møder blev det tydeligt at det sociale 
center som vi afholdt dem i, 
afskrækkede en del naboer fra at deltage 
på grund af sin ekstreme karakter. 
Derfor bestemte vi os for at flytte 
mødepladsen til et kunstprojekt nogle 
hundrede meter derfra. For ikke at lukke 
nabolagsmødet inde i et støvet politisk 
ladet lokale, men også ud fra ideen om at 
konfrontere militariseringen ved at 
indtage steder i byen og bruge dem som 
vi selv vil, planlagde vi en picnic i en 

lille park i bydelen. En søndag sidst i 
april indtog vi parken med 
engangsgrille, stjålet mad, musik, øl, 
flyers, blade, bøger og bannere. De fleste 
som kom havde ikke tidligere været til 
nabolagsmøderne, men havde fundet en 
indbydelse i deres postkasse eller set en 
plakat på gaden. Inden hvert møde 
sørgede vi for, at så godt som hver 
eneste postkasse eller opgang fik sig en 
flyer eller plakat. 

De samtaler som fandt sted ved dette 
arrangement gav et tydeligt billede af at 
mange i bydelen er kritiske mod 
politikerne, har foragt for panserne og er 
solidariske med dem som handler imod 
militariseringen og G20-mødet. Derimod 
er viljen til selv at lade sin vrede komme 
til udtryk begrænset til meget få 
individer. 

To uger senere var følelsen ved et 
lignende arrangement slet ikke lige så 
opløftende. Denne gang tydeliggjordes 
andre eksterne og officielle gruppers 
interesser. Ved nogle af de tidligere 
møder havde personer fra 
græsrodsgruppen »St. Pauli selber 
machen« været tilstede, dog ikke som 
repræsentanter for sin gruppe. Til 
picnicerne kom de slæbende med deres 
kammerater, telte, guitarer og deres egen 
agenda. En person gik omkring og 
uddelte en flyer fra »St. Pauli…«, og 
fortalte alle at det var dem som havde 
organiseret arrangementet. Det blev 
hurtigt tydeligt hvem som havde behov 
for at hævde et territorium som de ikke 
havde nogen ret til at hævde. 

Der hvor vi står nu bliver det mere og 
mere vigtigt at vi skærper vores ideer og 


Den 21. maj blev der i Bogcaféen Halmtorvet holdt et oplæg og en diskussion ud fra dette 


tager plads med dem. Uanset hvor 
hyggeligt det er med picnicerne, så har 
vi behov for at gå videre med vores 
eksperimenter. Med flere og flere 
demokratiske og pacificerende initiativer 
som højlydt tager plads i det terræn hvor 
vi forsøger at udvikle vores projekt, er 
det vigtigt at vi udfordrer dem med 
vores ideer og handlinger. Jo mere plads 
disse grupper tager, desto mere udvides 
også statens magtprojekt, om end i mere 
skjulte former. 

Samtidigt med at vores projekt 
langsomt skrider frem, nærmer de dage 
sig hastigt, som alle 
gadekampshungrende venter på. Vores 
valg af projekt og perspektiv er ikke på 
nogen måde en distancering fra 
gadekampe som sådan, og i bund og 
grund heller ikke imod gadekampene 
som ventes i Hamborg. Pointen for os er, 
at vores mål er et alment udbredt oprør, 
altså at en forskelligartet samling 
individer finder en fælles interesse i 
sammen at kaste den herskende orden 
omkuld, for siden at kunne realisere sig 
selv og sine ideer efter bedste evne. At 
der under G20-mødet skulle kunne 
opnås mere end nogle midlertidigt 
ukontrollerbare og vilde situationer, 
hvor vi ejer vores liv i et øjeblik og 
angriber de magtstrukturer som normalt 
underkuer os, er næppe særligt 
sandsynligt. For at stille ens behov for 
ødelæggelse og for at skabe vigtige 
erfaringer og nye styrkede relationer, 
kan det være fint nok, men for at opnå 
virkelige brud med normaliteten, for at 
lykkes at antænde et oprør, rækker det 
ikke med et topmøde og dets 
moddemonstrationer. 

Det er bestemt med glæde, at man ser 
flere individer, grupper og politiske lejre 
interessere sig for infrastrukturen som et 
legitimt angrebspunkt i samfunds- 
kroppen, men efter min mening falder 
mange i den marxistiske traditions fælde 
og tænker at de skal overtage 
infrastrukturen fra de nuværende 
magthavere, og at det skal føre dem 
nærmere anarki eller kommunisme. Hvis 
»…ums Ganze's« plan om at blokere 
havnen kan sammenfattes som at 
»lamslå infrastrukturen for at forårsage 
økonomisk skade, for at sende et 
budskab, eller for at overtage den«, så 
kan mit perspektiv sammenfattes som 
»ødelæg og saboter samfundets 
infrastruktur, da den i alle sine former 
transporterer, bærer og opretholder dette 
samfunds værdier.« 

For at konfrontere dette samfund som 
befinder sig overalt i vores liv, behøver 
vi sociale projekter som vores eksperi- 
menter i nabolaget, men vi behøver også 
at angribe den infrastruktur og teknologi 
som udgør den hurtigst udviklende 
trussel mod vores autonomi, vores evne 

til selvorganisering og vores evne til at 
forestille os et liv uden repræsentation. 

Den virkelig magt findes ikke i 

parlamenterne eller 
hovedkontorerne, men i kabler, 
mikrochips og radiobølger, og i 
sidste ende inde i dig selv. & 


Skrevet af en bibliotekar i det 
anarkistiske bibliotek »Die 
”Sturmflut« i Hamborg. Oversat 

til dansk af »Orkanen«. 


et er lørdag. Klokken er et par 

minutter over 8, og en trykbølge 

opfylder hele nordfløjen. Det 
runger i den rektangulære bygning, når 
otte vagter samtidigt påbegynder dagens 
”morgenvækning'; fire etager, to på hver: 
hver etages ene vagt åbner cellerne fra 
venstre til højre i en hesteskoform, den 
anden fra højre til venstre. Vagterne 
starter med at åbne cellerne helt inde 
ved fængslets arkitektoniske centrum — i 
midten af korset” — og bevæger sig ud 
gennem korridoren, helt ud i enden med 
udsigt gennem de kæmpestore 
gavlvinduer, ud over ringmuren, og en 
stor grædepil. 

Jeg sidder spærret inde helt ude i 
fløjens ende, hvilket betyder at jeg er 
sidst i kæden af celleåbninger. Som regel 
ligger jeg vågen før cellerne åbnes, 
særligt på denne solrige og varme årstid. 
Men der har også været lyse 
morgenstunder, hvor jeg er blevet 
vækket af dette spektakel, søvnig og 
desorienteret. Således ligger jeg typisk i 
dagens første minutter i de 
overdimensionerede nøgler og døres 
dunken og banken, og afventer. 

Fra celle til celle køres morgenmaden 
fra kl. 8.15 rundt på vogne i fløjen. Ca. 
11.30 bliver frokosten kørt rundt, kl. 
17.30 aftensmaden. Omkring kl. 19.45 
kommer vognen med kogende vand og 
et stykke frugt, og der lukkes 
efterfølgende ned for natten. 

På en lørdag som denne ligger 
gårdturen — dagens eneste mulighed for 
frisk luft — allerede kl. 9, og kl. 10 
gennes fangerne ind i fløjen igen, tilbage 
til cellerne. 

Jeg sidder indespærret på nordfløjens 
østside. Placeringen af denne celle 
resulterer i, at der — bl.a. på grund af 
årstiden — er mange timer i løbet af 


dagen, hvor solens stråler brænder lige 
ind i cellen. Det gælder selvsagt ikke 
kun for denne specifikke celleplacering. 

Før i tiden havde cellerne højtsiddende 
vinduer, der startede ca. 2%, meter over 
gulvet, hvilket gav følelsen af at sidde i 
en kælder, og hvor det ene vindue i 
øvrigt kunne åbnes helt op. Nu er der et 
vinduesparti, dobbelt så stort som 
tidligere, med tre store ruder, og en 
metalplade med talrige små huller, 
hvorved fængslets ledelse muligvis har 
tænkt at frisk luft kan trænge ind i 
cellen. Metalpladen afskærmes med en 
lille lem, der kan åbnes op og lukkes i 
efter fangens behov, og som kan låses af 
efter vagternes, som dermed udsletter 
muligheden for frisk luft. Men selv med 
muligheden for at kunne holde denne 
lille lem åben, er det på grund af den 
konstant aflåste celledør og mangel på 
udsugning ikke muligt for luften i cellen 
at cirkulere, eller at foretage en regulær 
udluftning. Det er muligt at købe en 
ventilator i butikken, men man er 
urimeligt afhængig af butikkens 
lagerstatus, ferielukninger med videre, 
og ikke mindst ens eget økonomiske 
råderum. Derudover gøres det fra 
fængslets side ikke klart, at det 
overhovedet er muligt at købe sådan en 
ventilator. En sådan information falder 
ind under parolen »det finder du nok 
selv ud af på en eller anden måde.« 

For ca. 10 kr. i timen har fanger syet 
gardiner til de nye vinduespartier. Der er 
tale om et stykke blåt stof, der er stort 
nok til at dække hele vinduespartiet. 
Stofstykket har huller i de to øverste 
hjørner, og hænger da ned fra to 
korresponderende skruer i hvert hjørne 


Orkanen 


En sommerdag i Vestre Fængsel 


af vinduespartiet. Stofstykket fungerer 
mere som afskærmning end reelle 
gardiner, hvilket vil sige at der ikke 
slipper lys igennem overhovedet. 
Allerede fra formiddagen ligger jeg 
med baghoved, ryg, baglår, lægge og 
hæle klistret mod skumgummi- 
madrassen på cellebriksen kun iført 
boksershorts rullet helt op i lysken og 
trukket helt ned til hvor mine 
kønsorganer starter. Jeg har spredt mine 
lemmer så langt fra hinanden, og så 
langt fra min torso som muligt. Det er 
varmt på denne lørdag, hvor solen 
brager ned på nordfløjen fra en skyfri 
himmel. Jeg har valgt ikke at benytte 
mig af mit skærmende gardin, og selv 
hvis jeg valgte mørket til ville jeg 
alligevel ikke kunne vælge varmen 
nævneværdigt fra; det fortæller 
erfaringen mig. Desuden er jeg af den 
opfattelse, at det er vigtigt at man får 
rigtigt lys. Sollys skaber en friskhed og 
styrke, du ikke bør undvære. Ikke 
mindst når du sidder indespærret under 
isolationslignende forhold med dig selv 
helt tæt på, og alle andre ad helvede til. I 
et bizart dilemma betyder lysets 
indtrængen også varmens aggressive 
overgreb. Det er kvælende og fugtigt. 
Det er præmissen for statens opbevaring 
af dig. Det er vagternes falske følelse af 
sikkerhed der opretholdes på bekostning 
af din adgang til basale nødvendigheder. 
Lørdag er en tom dag. Udover den 
daglige gårdtur, og to timers machoide 
sportsaktiviteter, som kun et lille fåtal af 
fængslets fanger i øvrigt har mulighed 
for på grund af pladsmangel og andre 
begrænsninger (f.eks. flugtrisiko), 
tilbyder fængslet intet. Ingen skole, 
ingen besøgsmuligheder, ingen 
studiekreds, intet værkstedsarbejde; for 
langt de fleste er der ingen planlagte 


aktiviteter udenfor cellen på en lørdag. 
Dette skal selvfølgelig ses i relation til 
det faktum, at mange fanger også på 
hverdage ikke har mulighed for at 
deltage i disse aktiviteter på grund af 
ovennævnte begrænsninger, og ligeledes 
i forhold til den enkelte fanges fysiske 
og psykiske kapacitet, besøgsmæssige 
forhold, repressive tiltag såsom isolation 
som følge af disciplinærstraf og så 
videre. 

Lørdag i Vestre Fængsel betyder 
således for mange fanger indespærring 
på cellen i 23 ud af døgnets 24 timer. 
Undtaget denne proces er dem, der som 
nævnt deltager i lørdagens 
sportsaktiviteter, og så er der dem som 
finder sammen i et såkaldt 
cellefællesskab (på lørdage 13-16.30 og 
18-19.45 specifikt for min etage). Men 
det er virkelig vigtigt at bemærke, 
hvordan cellefællesskab langt fra er for 
alle; ikke alle kan overskue at sidde to 
eller tre personer på 8,4 m?” (mindst 
halvdelen er inventar); ikke alle støder 
på tilstrækkeligt ligesindede medfanger, 
hvor et cellefællesskab måtte virke 
tiltrækkende; og så videre. 

Vi gør alle sammen, hvad vi kan for at 
holde ud, og vi har alle mere eller 
mindre forskellige måder at gøre dette 
på. Men det kan være, at vi har brug for 
mening, som ikke altid kan skabes på 
egen hånd. Det kan være, at vi har brug 
for selskab, som vi ikke selv kan iværk- 
sætte. Det kan være, at vi har brug for 
styrke, som vi ikke selv kan generere. & 

En kop kaffe med Malatesta 


Boganmeldelse: Den italienske anarkist Malatesta (1853-1932) lader sit alter ego diskutere anarkismens 
mange spørgsmål med et væld af forskellige modstandere, til stor fornøjelse for »Orkanens« anmelder. 


Errico Malatesta: I Caféen — Samtaler om 
anarkismen og friheden 

Oversat af Lars Troels Møller 

Bureauets lommebibliotek, 2016 

192 sider, 125 kr. 


Hs: Malatesta stadig levede den dag 
i dag, så skulle han have vældig ros 
for sit underholdende men samtidigt 
dybdegående værk, I Caféen. Den lille 
bog står frem som et eksempel på 
hvordan skønlitteratur og faglitteratur 
elegant kan smelte sammen, og opnå 
både den faglige lærdom man finder i 
tykkere, tungere filosofiske værker, men 
samtidig letlæseligheden og 
underholdningsværdien man finder i 
kunstnerisk prosa. 

I Caféen omhandler netop de talrige 
samtaler og diskussioner Malatesta 
havde i sin tid i en lille café i Syditalien, 
hvor anarkismen bliver debatteret blandt 
et væld af forskellige personer. Man 
følger den rappe og velartikulerede 
Giorgio — som højst sandsynligt er 
Malatestas alter ego — i sin verbale tango 
med kapitalister, socialister, købmænd, 
dommere, og andre. 

At bogen er skrevet som en dialog er 
en teknik som blev brugt allerede af de 
gamle grækere — Platon især, med hans 
værker om Sokrates — og på mange 
måder bærer nogle ligheder med netop 
Platons værker. Lige som den gamle 
Sokrates strejfede rundt i Athens gader 
og diskuterede med sine medmennesker, 
udskifter vi her Sokrates med den skarpe 
Giorgio, og Athen med en navnløs café i 
Syditalien. Netop det at det er skrevet 
som dialog tilbyder flere ting for 
læseren. Først og fremmest betyder det 
at det faglige stof læses langt nemmere, 
da man får lov til at nyde hvor 
forskellige Giorgios »modstandere« er; 


alt fra den lov og 
orden-elskende 
dommer Ambrogio til 
den ambitiøse men 
måske naive socialist 
Luigi. For det andet 
betyder det at to sider 
af samme sag bliver 
belyst: hvor de fleste 
andre politiske værker 
kun fremstiller 
forfatterens egne 
meninger, forsøger 
Malatesta her at skabe 
et skift mellem tese og 
antitese, idet debatten 
mellem Giorgio og 
hans »modstander« 
udspiller sig. 

Netop denne dialogform tilbyder noget 
til både hærdede anarkister og de nye og 
lærelystne. De hærdede anarkister kan 
lære hvordan man kan diskutere 
anarkismen på rolig og saglig manér, og 
de nye og nysgerrige vil få svar fra 
Giorgio selv på nogle af deres egne 
spørgsmål — for igen og igen leverer 
Giorgio skarpe, dybsindige, og 
velformulerede svar. Alle myter og 
rygter om anarkismen bliver aflivet den 
ene efter den anden og Giorgios 
»modstandere« må gang på gang se i 
øjnene at de havde meninger om og 
frygt for anarkismen som ikke havde 
rødder i virkeligheden. Naturligvis er 
anarkismen en bøjelig substans som 
ændrer sig efter hvem man spørger, så 
man må erkende at læseren her bliver 
præsenteret med Giorgios — og dermed 
Malatestas — syn på utopia. 

Til enhver der gerne vil lære om 
anarkismen, fungerer denne bog som 
mental insektspray, som dræber alle de 
mider og myter der sværmer rundt om 

Samtaler om anarkismen og friheden 

idéen om anarkisme, og giver 
den dens dårlige ry. 

Man kan dog ikke komme 
udenom at dialogen til en 
hvis grad er en smule 
»konstrueret«. Selvom disse 
diskussioner tilsyneladende 
skulle have taget plads i 
virkeligheden, er det tydeligt 
at se at Malatesta bestemt 
husker hvad han selv sagde i 
langt højere grad end hvad 
hans modstandere sagde. Men 
netop som Platon forsøgte at 
fortælle om sin egen filosofi 
ved at bruge Sokrates som 
medium, bruger Malatesta 
også Giorgios debatter som 
medium for at fortælle 
læseren — dig — om hans egne meninger 
om anarkismen. Det er ikke en 
fortælling om en debat, men en 
fortælling om anarkismen, og det ved du 
nok også godt, lige fra første øjeblik du 
lægger øjnene på bogens forside. 

Hvis man er ny og nysgerrig på hvad 
anarkismen er, men ikke er klar til at 
sætte sig ned med de tunge bøger som 
plaprer løs og glemmer både punktum, 
komma, og nåde, så er Malatestas I 
Caféen en oplagt mulighed. Selvom 
sproget til dels er gammelt — værket er 
jo trods alt fra 1922 — så er det stadig 
propfyldt med medrivende dialoger og 
finurlige karakterer, som gør alt det 
faglige langt nemmere at fordøje. For på 
trods af dets prosalignende struktur, er 
det ikke ren og skær underholdning; der 
bliver adresseret en række vigtige 
pointer og spørgsmål om anarkismen, og 
det kan både nye ildsjæle og gamle 
hunde lære noget af. + 

Cyborg Makhno 


Kreativt natarbejde 


Fra medierne erfarer vi at hoveddøren til 
Rigsdagsgården på Cristiansborg natten 
mellem d. 10. og 11. maj blev 
overstænket med hvid maling. Det 
glæder os altid at høre om angreb, små 
som store, mod magtens symboler, fordi 
ødelæggelse og latterliggørelse af 
herredømmets verden er nødvendig for 
at skabe plads for friheden — og for at 
trække vejret i den kvælende os af 
autoritetstro som omgiver os. 

Men det som skal bemærkes her, er 
hvordan dr.dk på klodset vis illustrerer 
hvor ivrige medierne i almenhed er for 
at give politiets arbejde et stabilt 
grundlag, ved hjælp af deres magt til at 
danne meninger og sandheder. I en kort 
nyhedsartikel går forfatteren fra 
»angreb med maling« via et historisk 
vue over malingsattentater på de »179 
folkevalgte politikere« til afslutningsvis 
at omtale den »skærpede sikkerhed på 
Christiansborg« som begrundes med 
»den skærpede terrortrussel efter flere 
angreb i Europa de senere år.« Hvilke 
angreb? Nice på Bastilledagen? 
Bataclan? Åhléns? Hvad i alverden har 
massemord med maling at gøre? 
Hvorfor er de overhovedet klemt ind i 
samme artikel? Fordi politiet ikke kan 
begrunde sit arbejde på loven alene, de 
behøver også den offentlige menings 
støtte, og medierne viser sig gang på 
gang at være villige hjælpere, når der 
skal sættes lighedstegn mellem oprør og 
ekstremisme. Denne lille sag er blot et 
eksempel. 

Vi er nødt til med næb og kløer at 
kæmpe imod denne meningsdannelse 
overalt hvor den vender sig imod 
oprørske handlinger, ellers bliver vores 
råderum for tanke og handling mindre 
og mindre. Det kan vi gøre ved at 
kritisere den skarpt og ved at vise at vi 
ikke er bange for at handle på trods af 
repressionen og den offentlige mening. 
Kun derved overvinder vi deres magt 
over vores liv. € ouk 


Hvad er vi bange for? 

Frygt for repression: Statens repression er ikke kun et spørgsmål om fængsel og svungne knipler. Det handler lige så 


meget om, hvordan den virker på et psykologisk plan. 


Det værste ved denne side af repressionen er, hvordan vi selv er 


med til at reproducere den. Når folk gennem tekster og illustrationer lader politiet fremstå som overlegne, så er det kun til 
repressionens fordel, fordi det hjælper til at fastslå det billede som politiet ønsker, at vi skal have af dem. 


og indelukket sted ovenpå 

begivenheder, hvor det virkelig ses 
hvordan repressionen er et 
fikseringsbælte omkring den anti- 
autoritære bevægelse. Begivenheder, 
hvor både individuelt og kollektivt 
baserede beslutninger træffes i strid med 
logik og idealer. Disse begivenheder kan 
ikke forstås isoleret set; vi er nødt til at 
kigge på psykologien bag 
undertrykkernes adfærd, såvel som den 
adfærd vi selv lægger for dagen. Det er i 
denne forbindelse, jeg spørger mig selv 
om der findes en konstruktiv tilgang 
hinsides repressionsfrygten i Danmark? 

Repressionsfrygt kan være 
overvældende ad helvede til, og det er 
min klare overbevisning, at den i disse 
tider desværre har alt for godt fat i os. Vi 
føler dens greb i nakken, og vi har 
tendens til at krybe for den, når vi står 
overfor samfundsproducerede ideer om 
tryghedsindskrænkninger, fængslinger, 
plettede straffeattester, sociale 
stigmatiseringer osv. Det er aldrig givet, 
at vi kan undvige disse statslige og 
samfundsmæssige, undertrykkende 
tiltag — og spørgsmålet ligger da også og 
lurer, hvorvidt vi overhovedet skal det — 
men for mig at se er vi nødt til at gøre et 
forsøg på at forberede os bedst muligt 
på, hvad repressionsfrygten gør ved os — 
kollektivt og særligt individuelt. Det er 
kernen i problematikken; ikke 
nødvendigvis på hvilken måde du kan 
undertrykkes uanset tidspunkt, og uden 
nogen nævneværdig konsekvens for 
disse undertrykkere, men hvordan du 
forholder dig til disse kendsgerninger, 
og hvordan vi hver for sig og sammen 
udvikler en oprørsk strategi mod 
fjendens udfald. 

Repressionsfrygten bunder ikke kun i 
et formelt og »moralsk« forbud mod at 
forbryde sig mod gældende love. Den 
handler også om at vi er lullet i søvn 
med falske goder; hakket ud af 
hinandens frihed og værdighed, ja, men 
i en helt grotesk grad også skamplukket 
fra de mennesker, vis placering i den 
økonomiske og socialdarwinistiske 
hakkeordenen er langt under vores egen. 
Vi får drejet protektionistiske og 
uretfærdige idealer såsom race- og 
kulturbaseret beskyttelse og forpligtelse 
ind i kraniet. Tænk altid på loven som et 
instrument, der skal opretholde og 
dynamisere denne søvngang. 

Under loven er du beskyttet og 
forpligtet; det er, hvad du får at vide, og 
har fået at vide helt fra barnsben. Under 
loven bliver du passet på, støttet i din 
modgang, renset for al din dårlige 
samvittighed, og under loven er du med 
til at opretholde loven, legitimere loven. 
Under loven har du det godt, og så 
længe du lever dit liv under loven 
gennem din programmerede forpligtelse 
opretholdes dette status quo. 

Så hvis loven beskytter dig, arrangerer 
dit liv så det går i den rigtige retning og 
holder dig ren, hvad så hvis det viser sig, 
at du afskyr loven? Hvis du indser, at 
den i virkeligheden undertrykker, 
disciplinerer og udsletter dig stykke for 
stykke; at imens loven angiveligt 
beskytter dig imod undertrykkelse og 
usikkerhed, så forpligtes du til at 
undertrykke og skabe usikkerhed for 
andre? Hvad nu hvis det viser sig, at du 
hellere vil kæmpe for frihed uanset 
konstrueret forskellighed og 
pacificerende loyalitet? Hvor langt er du 
da parat til at gå…? 

Jeg vil fortælle dig, at vi kan 
modarbejde repressionsfrygten; den skal 
vi fucking modarbejde. Den eksplicitte 


Je befinder mig sommetider et mørkt 


”Usmalia var det gamle Ungdomshus” infoshop. 


repression — især i form af politiet — 
bruger denne type frygt som brændstof. 
De bliver mere dristige, arrogante, og de 
tager vores rum. Det var vi f.eks. vidne 
til den 1. marts 2017, da der stod 6-7 
knippelmaskiner stimlet sammen ca. 10 
meter til højre for den gamle Usmalia" 
imens demonstrationens spydspids gik 
lige forbi, uden at der blev skredet 
tilstrækkeligt til handling. 

I en sådan situation kan vi godt lide at 
fortælle os selv, at de pansere godt nok 
var heldige at de ikke blev overdynget 
med, hvad der utvetydigt måtte 
tilkomme dem, men jeg tror ærligt talt 
ikke, at det har skidemeget med held at 
gøre. Panserne har højst sandsynligt 
ikke placeret sig lige dér, fordi de er 
uforberedte, uorganiserede og/eller 
idioter. De står dér, fordi de har det 
psykologiske overtag, sammenholdt med 
det faktum, at de har en kalkuleret og 
erfaringsbaseret forventning om, at de 
ikke bliver konfronteret. Skulle der være 
en eller to rebeller, der måtte øjne 
muligheden for at lave et velfortjent og 
nødvendigt pushback, vil disse blive 
håndteret på brutal vis. 

Spørgsmålet er så, hvad der herefter 
ville ske. Ville vi vende os mod denne 
lille skare af statsfanatikere og forvise 
dem gennem en både fysisk og mental 
nedbrydning? Eller ville de få lov at rive 
rebellerne — vores kammerater — i 
stykker uden konsekvenser, fordi vi ikke 
er i stand til at stå imod deres tiltag? 
Måske handler det i virkeligheden om at 
stå imod os selv: vores indprentede 
autoritetstro, og den manglende evne 
som kammerater til at gøre hvad vi ville 
ønske at vores kammerater ville gøre for 
os. 

Vi kan simpelthen ikke acceptere den 
nuværende forudsigelighed i situationer 
som disse. Panserne er få, de er onde, og 
de er i virkeligheden ubetydelige. Vi har 
en forvrænget idé om, hvem fuck de 
egentlig er, og hvad deres sande 
kapacitet består i, og vi har en 
forpligtelse — især over for os selv — til 
at bryde med dette psykologiske 
overtag, som vi reproducerer på grotesk 
vis, når vi gennem venstreradikale 
udtryksformer såsom tekster, pjecer og 
klistermærker spiller med på politiets 
fortælling om sig selv som overlegne. Vi 
svækkes både individuelt og kollektivt, 
hver gang de vinder — hver gang de 
praktiserer dette mentale 
overherredømme, og de styrkes 
proportionelt med denne svækkelse. 

Frygt og had for loven og dens 
repressive konsekvenser ændrer i sig 
selv ikke nødvendigvis din legitimering 

Frygtløst. Man kan forholde sig til repressionen på mange forskellige måder. 


af den. En afvigelse fra lovlydighed er 
ofte et aktivt valg, du er nødt til at træffe 
— og det vil ikke være gratis. Det kan 
meget vel være benhårdt, virke håbløst 
og fremprovokere uønskede 
karaktertræk hos dig selv, ligesom du 
meget vel kan opleve dem hos andre, der 
træffer det samme valg. Du kan 
pludselig befinde dig midt i en proces, 
hvor du ærgrer dig over de måder, som 
du opfører dig på. Du bliver sur på dig 
selv, og du vil også mærke at du 
skammer dig. 

Ofte handler fremkomsten af disse 
følelsesmæssige udsving om at du på 
nærmest unaturlig vis kæmper imod din 
autoritetstro. Her er vi nødt til at støtte 
hinanden og holde sammen på 
hinanden. Vi kan alle falde, og mange af 
os har været ret langt nede at ligge — om 
ikke fysisk, så mentalt. Det skal vi kunne 
tale med hinanden om. Vi skal hver især 
åbne os op, når begrænsningen virker 
allermest faretruende, og vi skal være 
solidariske helt ind til benet. Vi skal 
være gode til at oplyse og informere 
hinanden, men selvfølgelig uden på 
demoraliserende vis at begrænse 
hinanden i de måder, hvorpå vi 
individuelt bedst føler vi yder modstand. 

Alternativer til strømlinede og 
snæversynede tilgange mod 
undertrykkelse er en nødvendighed! Der 
skal ikke mindst gives rum til at kritisere 
og debattere hinandens tilgange 
konstruktivt, hvilket vi ikke skal være 
bange for. Det skal handle mindre om, 
hvordan statsmagten kan gøre med os 
hvad de vil, og mere om, hvordan vi kan 
leve og frigøre os, ansigt til ansigt med 
disse aggressivt forværrende, repressive 
tiltag. 

Afslutningsvis vil jeg fortælle dig 
dette: Konsekvenserne af dine idealer vil 
automatisk støtte op om samme idealer. 
Konsekvenserne er jo netop reaktioner 
på handlinger. Handlinger som du 
foretager dig i overensstemmelse med 
dine idealer. Hvis ikke man gør sig dette 
bevidst i udgangspunktet, så er det på 
tide at man genovervejer sine 
handlinger. Alt har en konsekvens: 
Kapitalisme, folkemord, hungersnød, 
misogyni, udnyttelse af dyr og natur osv. 
Men det har civil ulydighed, 
ejendomsforflytning, befriende 
destruktion og voldelig modstand også. 

Hvad end konsekvensen er, så skal vi 
være klar. Vores eksistens kræver det, og 
gør vi det rigtigt, har repressionsfrygten 
ikke en chance! & 

Ledz Burnett Wright 


News from the ground 


Wednesday the 31st of May, during 
Disruption at Jagtvej 69 — a 
countercultural alternative to the 
infamous Distortion festival that has 
been puking and pissing its way through 
the urban areas of Copenhagen — we 
witnessed through beatings and arrests 
what measures the cops are willing — 
and wishes — to take, with the specific 
goal of upholding the current, repressive 
order of things. Two particular state 
based agendas were revealed. 

First of all, how the cops from top to 
bottom act sternly not only to create and 
escalate any situation with the clear 
intention of posing as victims of 
meaningless violence in the face of self- 
proclaimed loss of control, but also 
force-feeding this falsehood to the 
public, so they may gain their legitimacy 
of existence. 

Second of all, while pursuing the noble 
achievement of protecting the racist 
street preacher Rasmus Paludan, the 
jackboots showed themselves to be the 
perfect candidates for a gold medal in 
securing the freedom for radical right 
winged agendas with the use of brute 
force, which of course beautifully plays 
into the authoritarian foundation of the 
state. 

Obviously, it is not surprising that we 
experience this resistance towards our 
dissident, antiracist ways of being, even 
if the state sees us more as yet another 
reason to be repressive, than an actual 
threat to their existence. A societal 
demographic not ideologically 
assimilated — and even explicitly critical 
of the established order of things — is 
unwanted, because there is no profit to 
be gained from it, no respect to harvest, 
and no submission to enjoy. 

That is why the state exploits this 
demographic to centralise power and 
strengthen adversity in portraying this 
"villainous” group of people as society's 
infantilised, immoral and ignorant 
plague. Regardless of all this bullshit 
trickery, we will confront the right 
winged assholes, and short of the police 
making themselves scarce, they will be 
confronted as well; no alternative, no 
regrets, and all the way to the end. & 


ouk 

Bidrag til »Orkanen« 

Hvis du ønsker at bidrage med artikler 
(en A4 side, ca. 5000 anslag), læserbreve 
(en halv A4 side, ca. 2500 anslag), 
billeder, tegninger, digte 0.a., så send per 
e-mail til orkanen riseup.net. Vi 
modtager tekster både på dansk og 
engelsk. Næste nummer udkommer d. 2. 
juli. Deadline er d. 26. juni. 


Contribute to "Orkanen” 

If you wish to contribute with articles 
(one A4 page, about 5000 keystrokes), 
letters (a half A4 page, 2500 keystrokes), 
images, poems etc., then send by e-mail 
to orkanen Øriseup.net. We receive 
texts in both Danish and English. Next 
issue is published on the 2nd of July. The 
deadline is on the 26th of June. 


Oplag: 200. Deadline for næste nummer: 26. juni 2017. Vi modtager: Artikler (en A4 side), læserbreve (en halv A4 side), andet materiale, kritik samt spørgsmål angående abonnement eller distribution. Kontakt: orkanenØriseup.net 


